Im Joa 1480 ham in da Stod 2000 Eihwohna glebt. Eascht im Lauf vom 19. Joahundat nimmt de Eíhwohnazoi stärker zua und erreicht 1843 10.000. Vo 1864 bis 1875 woxt de Stod um fost 4000 Eihwohna auf 14.570, wos am Woxtum vo 37 Prozent entspricht. Onfong 1900 betrogt de Anzoi vo de Biarga 20.460. Trotz am Rickgong vo da Eihwohnazoi um in ebba 10 Prozent nochm Easchtn Wejtkriag ham 1927 iwa 25.000 Leid in da Stod glebt. Duach de easchtn Eihgmoanunga 1934 eagibt si a Sprung um uma 10 Prozent auf 29.000 Eihwohna; da Hechststond woar am End 1946 mit 50.000 Eihwohna eareicht, davo uma 15.000 Flichtling. Seitm End vom 20. Joahundat (42.800) hot si de Eihwohnazoi net vei vaändat und betrogt, olladings mit leicht foinda Tendenz, ummara 42.000.